(দিনাজপুর২৪.কম) যৌথ ভিডিও কনফারেন্সের মাধ্যমে খুলনা-কলকাতা রুটের বন্ধন এক্সপ্রেস ট্রেনের উদ্বোধন করলেন প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদি। পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও ভিডিও কনফারেন্সে উপস্থিত ছিলেন। আজ বৃহস্পতিবার বেলা সাড়ে ১১টার দিকে গণভবন থেকে এই ভিডিও কনফারেন্সের আয়োজন করা হয়। এ সময় প্রধানমন্ত্রী শেখ হাসিনা বলেন, ‘বন্ধন শুধু দুই দেশের রেলের নয়, দুই দেশের জনগণের মধ্যে বন্ধন সৃষ্টি করে সার্বিক উন্নয়নের দিকে এগিয়ে যাওয়াই আমাদের লক্ষ্য। এতে দুই দেশের জনগণই লাভবান হবে।’